《过万里桥》
明代·陆深

愁闻万里桥南路，回首关河万里多。入望煖云山破白，长年腊月水层波。

石阑且逐行行度，蜀道时听款款歌。此去应知东到海，欲凭双鲤问如何。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。